નીલકંઠવર્ણી ફરતા ફરતા એક વનમાં આવ્યા. ત્યાંનો રાજા બહુ દયાળુ તેથી જેટલા યાત્રાળુઓ આવે તેને મનગમતા ભોજન આપે. યાત્રાળુને જે કોઈ જમાડે છે તેને યાત્રાનું ફળ મળે. આવી ભાવનાથી રાજાએ યાત્રાળુ માટે એક ધર્મશાળા બનાવેલી, ને તેમાં ભોજનમાં દૂધપાકને માલપુઆ જમાડે અને વૈરાગી બાવાઓને દૂધપાક માલપુઆ બહુ વહાલું ભોજન કહેવાય. રાજાનો હુકમ હતો, જેટલા વૈરાગી આવે તેને બધાને માલપુઆ ને દૂધપાક જમાડવા.